|  |  |
| --- | --- |
| **APSTIPRINĀTS**  Rīgas Stradiņa universitātes Senāta  2024.gada 10. decembra sēdē,  Protokola Nr. 2-S-1/13/2024  ar grozījumiem, kas izdarīti  Rīgas Stradiņa universitātes Senāta  2025.gada 14.janvāra sēdē,  Protokola Nr. 2-S-1/1/2025 | **APSTIPRINĀTS**  Ar Latvijas Universitātes  12.03.2025. rīkojumu  Nr. 1-4/118 |

**VIENOTIE**

**UZŅEMŠANAS NOTEIKUMI**

Rīgas Stradiņa universitātes trešā cikla profesionālās augstākās izglītības studiju programmā “Rezidentūra medicīnā” un Latvijas Universitātes trešā cikla profesionālās augstākās izglītības studiju programmā “Medicīna” no valsts budžeta līdzekļiem finansētās studiju vietās

2025./2026. akadēmiskajam gadam

Izdoti saskaņā ar

Augstskolu likuma 46.panta otro daļu

1. **Vispārīgie jautājumi**
2. Vienotie uzņemšanas noteikumi Rīgas Stradiņa universitātes trešā cikla profesionālās augstākās izglītības studiju programmā “Rezidentūra medicīnā” un Latvijas Universitātes trešā cikla profesionālās augstākās izglītības programmā “Medicīna” no valsts budžeta līdzekļiem finansētās studiju vietās 2025./2026. akadēmiskajam gadam (turpmāk – Noteikumi) nosaka vienotu kārtību un kritērijus pretendentu uzņemšanai rezidentūras medicīnā izglītības programmās (turpmāk kopā arī – Studiju programmas) no valsts budžeta līdzekļiem finansētās studiju vietās, kā arī vienotās uzņemšanas komisijas tiesības, pienākumus un darbības kārtību. Studiju programmās ir noteiktas specialitātes, apakšspecialitātes un papildspecialitātes (turpmāk kopā arī – Specialitātes).
3. Uzņemšana studijām Studiju programmās notiek konkursa kārtībā.
4. Konkurss tiek organizēts, ievērojot:

* Augstskolu likumu (turpmāk – AL),
* Ārstniecības likumu,
* Ministru kabineta 2011. gada 30. augusta noteikumus Nr. 685 *“Rezidentu uzņemšanas, sadales un rezidentūras finansēšanas kārtība”* (turpmāk – . MK 30.08.2011. noteikumi),Ministru kabineta 2006. gada 10. oktobra noteikumus Nr. 846 *“Noteikumi par prasībām, kritērijiem un kārtību uzņemšanai studiju programmās* *un valsts atbalstu pilsoņiem, kas brīvprātīgi pieteikušies valsts aizsardzības dienestā un pabeiguši to”* (turpmāk – MK 10.10.2006. noteikumi),
* Ministru kabineta 2024. gada 24. septembra noteikumus Nr. 617 *“Noteikumi par ārstniecības personu un studējošo, kuri apgūst medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”(turpmāk MK 24.09.2024. noteikumi)*,
* Ministru kabineta 2017. gada 19. septembra noteikumus Nr. 566 “*Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”* (turpmāk – MK 19.09.2017. noteikumi),
* Ministru kabineta 2022. gada 8. marta noteikumi Nr. 157 “*Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi*” (turpmāk – MK 08.03.2022. noteikumi),
* *Igaunijas Republikas valdības, Latvijas Republikas valdības un Lietuvas Republikas valdības līgumu par kvalifikāciju, kas saistītas ar augstāko izglītību, automātisku akadēmisko atzīšanu* (stājies spēkā 07.01.2019. saskaņā ar LR Ārlietu ministrijas 11.01.2019. informāciju “Par līguma stāšanos spēkā”; turpmāk - Baltijas valstu līgums),
* *Beļģijas Karalistes, Igaunijas Republikas, Latvijas Republikas, Lietuvas Republikas, Luksemburgas Lielhercogistes un Nīderlandes Karalistes līgums par augstākās izglītības kvalifikāciju automātisku atzīšanu* (stājies spēkā 01.05.2024.; turpmāk – Līgums par augstākās izglītības kvalifikāciju automātisku atzīšanu),
* šos Noteikumus, kā arī citus ārējos un iekšējos normatīvos aktus.

1. Uzņemšanu kopumā organizē Vienotā Rīgas Stradiņa universitātes un Latvijas Universitātes uzņemšanas komisija (turpmāk – VUK) [ MK 30.08.2011. noteikumu 5. punkts].
2. Tiesības tikt uzņemtiem un studēt Studiju programmā ir vienādas Latvijas pilsoņiem, Latvijas nepilsoņiem, Eiropas Savienības pilsoņiem, Eiropas Ekonomikas zonas pilsoņiem, Šveices Konfederācijas pilsoņiem un Eiropas Kopienas pastāvīgajiem iedzīvotājiem, kuriem ir derīga uzturēšanās atļauja [AL 45.(2)pants]. Citām personām ir tiesības tikt uzņemtām un studēt Studiju programmā atbilstīgi normatīvajos aktos noteiktajām prasībām [AL 45.(3) un 83. pants].
3. Prasības un kritēriji uzņemšanai Studiju programmās, iesniedzamie dokumenti, kā arī citi attiecīgie Studiju programmu un uzņemšanu raksturojoši rādītāji noteikti Noteikumos un to pielikumos.
4. Par atsevišķiem ar uzņemšanas organizēšanu saistītiem jautājumiem Rīgas Stradiņa universitāte un Latvijas Universitāte (turpmāk kopā – Universitātes) ir tiesīgas slēgt savstarpēju vienošanos, piemēram, par nepieciešamajiem un katras puses ieguldāmajiem resursiem, vienotās uzņemšanas elektroniskās platformas izveidošanu, uzturēšanu un izmantošanu, Interviju komisiju personāla piesaisti, atbalsta personāla iesaisti, dokumentācijas apriti u.c.
5. **Uzņemšanas procesa posmi**
6. Kopumā uzņemšanas process, tajā skaitā ievērojot MK 30.08.2011 noteikumu spēkā esošo redakciju, ietver šādus posmus (atsevišķi posmi detalizētāk formulēti tālāk Noteikumos):
   1. Veselības ministrija katru gadu līdz 1. aprīlim ar rīkojumu apstiprina rezidentu vietu skaitu sadalījumā pa Specialitātēm un ārstniecības iestādēm (turpmāk – Veselības ministrijas rīkojums) [MK 30.08.2011. noteikumu 4.punkts];
   2. VUK katru gadu līdz 8.jūlijam organizē rezidentūras pretendentu pieteikšanos Studiju programmās atbilstoši Veselības ministrijas apstiprinātajām vietām Specialitātēs un ārstniecības iestādēs [MK 30.08.2011. noteikumu 5.punkts]. Pieteikšanās ietvaros ņemams vērā:
      1. pretendentu pieteikšanās notiek vienotās uzņemšanas elektroniskā platformā <https://uznemsana-rezidentura.lv>;
      2. ārstniecības iestādes, kurām ir piešķirtas rezidentu apmācības vietas atbilstoši Veselības ministrijas rīkojumam, līdz 8. jūlijam VUK iesūta noslēgtās vienošanās ar pretendentiem par darba līguma slēgšanu rezidenta amatā attiecīgajā Specialitātē
      3. pretendents norāda izvēlēto Specialitāti;
      4. pretendents drīkst pieteikties ne vairāk kā uz divām Specialitātēm (tajā skaitā ar citu iepriekš iegūtu ārsta specialitāti)
   3. pretendenti VUK noteiktajā termiņā, kārtībā un apjomā iesniedz pieteikumus un visus nepieciešamos atlases un citus dokumentus;
   4. VUK 3 (triju) darba dienu laikā pēc 8.jūlija iesniedz Veselības ministrijā rezidentūras pretendentu sarakstu;
   5. pretendenti vienotās uzņemšanas elektroniskajā platformā <https://uznemsana-rezidentura.lv> iepazīstas ar individuālajiem sākotnējiem konkursa rezultātiem (bez interviju rezultātiem);
   6. VUK, iesaistot Interviju komisijas, organizē intervijas no 2025. gada 28. jūlija līdz 1. augustam saskaņā ar Veselības ministrijas apstiprināto rezidentu vietu sadalījumu pa Specialitātēm un pretendentu pieteikumiem;
   7. pretendenti VUK noteiktajā termiņā norāda Specialitāšu prioritātes;
   8. pretendenti VUK noteiktajā termiņā norāda izvēlēto Universitāti un/vai izvēlēto ārstniecības iestādi atbilstoši Veselības ministrijas apstiprinātajam rezidentu vietu sadalījumam pa Specialitātēm un ārstniecības iestādēm;
   9. VUK apstiprina konkursa rezultātus (pa Specialitāšu prioritātēm un ārstniecības iestādēm);
   10. nepieciešamības gadījumā notiek apelācijas iesniegumu izskatīšana;
   11. pretendenti slēdz studiju līgumus ar attiecīgo Universitāti un darba līgumus ar attiecīgo ārstniecības iestādi;
   12. pēc nepieciešamo papildu priekšnoteikumu iestāšanās (it īpaši studiju līgumu un darba līgumu noslēgšanas) tiesības studēt ieguvušie pretendenti tiek imatrikulēti studijām attiecīgās Universitātes Studiju programmā;
   13. pēc konkursa noslēguma VUK līdz 20. septembrim iesniedz Veselības ministrijā rezidentūras uzņemšanas rezultātus [MK 30.08.2011. noteikumu 5. punkts].
7. Uzņemšanas procesa atsevišķi nosacījumi un termiņi var tikt noteikti un precizēti ar VUK rīkojumu.
8. Pretendentu pieteikšanās un konkursa norises precīzus termiņus izziņo VUK, vienlaicīgi publicējot identisku informāciju Universitāšu mājas lapā [www.rsu.lv](http://www.rsu.lv) un [www.lu.lv](http://www.lu.lv).
9. **Reģistrācijas un dokumentu iesniegšanas kārtība**
10. Pretendentu reģistrācija veicama un dokumenti iesniedzami Noteikumos un VUK noteiktajā kārtībā, termiņos un apjomā.
11. Pretendenti piesakās uzņemšanas konkursam Studiju programmās realizētajās Specialitātēs Noteikumos paredzētajā kārtībā elektroniski vienotās uzņemšanas elektroniskajā platformā <https://uznemsana-rezidentura.lv>, aizpildot elektronisko pieteikumu un pievienojot šajos Noteikumos un to pielikumos noteikto dokumentu datnes.
12. Pieteikumu pretendents iesniedz personīgi. Ja pretendents dokumentus personīgi nevar iesniegt, to var izdarīt cita persona, kura pievieno notariāli apliecinātu pilnvaru, rakstveida pilnvaru zvērinātam advokātam vai iepriekš noformētu pretendenta mutvārdu pilnvarojumu uz vietas vienā no Universitātēm [Administratīvā procesa likuma 38. panta pirmā daļa], kā arī pilnvarnieks pievieno savu derīgu personu apliecinoša dokumenta atvasinājumu – kopiju.
13. Iesniedzot dokumentu datnes, nepieciešams ievērot šādas prasības:
    1. diplomi un diploma pielikumi, kuri izdoti ārvalstīs un kurus pretendents iesniedz svešvalodā, jālegalizē normatīvajos aktos noteiktajā kārtībā un tiem jāpievieno normatīvajos aktos noteiktajā kārtībā apliecināts tulkojums valsts valodā;
    2. ar zinātnisko vai pētniecisko darbību saistīti dokumenti var tikt iesniegti oriģinālvalodā. Pēc VUK pieprasījuma pretendentam var tikt noteikts pienākums iesniegt tulkojumu vai precizējošu informāciju par dokumenta saturu;
    3. ja pretendents izglītības dokumentu par ārsta pamatizglītību vai zobārsta izglītību ieguvis ārvalstīs, iesniegumam pievieno Akadēmiskās informācijas centra vai tās augstskolas izsniegtu izziņu, kura ieguvusi tiesības veikt ārvalstīs iegūto izglītības dokumentu ekspertīzi, par to, kādam Latvijā izsniedzamam izglītības dokumentam vai Latvijā piešķiramam grādam, vai Latvijas kvalifikāciju ietvarstruktūras līmenim atbilst vai ir pielīdzināms ārvalstī izsniegtais izglītības dokuments (izņemot gadījumus, ja augstskolas un koledžas to saņem no Valsts izglītības informācijas sistēmas) [MK 10.10.2006. noteikumu 7. punkts]. Informācija internetā: . Minētais neattiecas uz Igaunijā un Lietuvā iegūtajiem izglītības dokumentiem un akadēmiskajiem grādiem;www.aic.lv. Minētais neattiecas uz šādiem gadījumiem:

14.3.1. augstākās izglītības dokumenti, kas izsniegti Igaunijā un Lietuvā, tiek atzīti automātiski, un Akadēmiskās informācijas centra izziņu pieteikumam nav jāpievieno, saskaņā ar Baltijas valstu līgumu. Informācija Akadēmiskās informācijas centra tīmekļvietnē internetā: <https://aic.lv/arvalstu-diplomu-atzisana/automatiska-akademiska-atzisana-baltijas-valstis>;

14.3.2.augstākās izglītības dokumenti, kas izsniegti Beļģijā, Igaunijā, Lietuvā, Luksemburgā un Nīderlandē, tiek atzīti automātiski, un Akadēmiskās informācijas centra izziņu pieteikumam nav jāpievieno, saskaņā ar Līgumu par augstākās izglītības kvalifikāciju automātisku atzīšanu. Informācija Akadēmiskās informācijas centra tīmekļvietnē internetā: <https://aic.lv/arvalstu-diplomu-atzisana/automatiska-akademiska-atzisana-starp-baltijas-un-beniluksa-valstim>

* 1. ja pretendents ārsta vai zobārsta profesionālo kvalifikāciju Specialitātē ieguvis ārvalstīs, iesniegumam pievieno Latvijas Ārstu biedrības izsniegtas profesionālās kvalifikācijas atzīšanas apliecības kopiju, uzrādot oriģinālu [MK 19.09.2017. noteikumu 2. pielikuma 4. punkts];
  2. pretendents uzņemšanas sistēmā apstiprina, ka ir informēts par fizisko personas datu apstrādi vienotās uzņemšanas ietvaros;
  3. papildus Noteikumos noteiktajam iesniedzamās informācijas un dokumentācijas apjomam pretendentam ir pienākums pēc VUK pieprasījuma sniegt precizējošu informāciju vai dokumentāciju vai uzrādīt oriģinālus jebkādas iepriekš iesniegtās informācijas vai dokumentācijas pārbaudei. Ja pretendents noteiktajā veidā un termiņā neizpilda pieprasījumu, sniegtā informācija vai pievienotā dokumentācija var tikt atzītas par neatbilstošām uzņemšanas prasībām.

1. Par reģistrēšanos studijām pretendentam VUK noteiktajā kārtībā un apmērā jāveic reģistrācijas maksu EUR 50.00 (piecdesmit *euro*, 0 centi). Reģistrācijas maksa netiek atmaksāta.
2. Pretendentu, kuri nav imatrikulēti studijām kādā no Universitātēm, iesniegtos dokumentus attiecīgā Universitāte glabā tās lietu nomenklatūrā noteiktajā termiņā un kārtībā. Pēc noteiktā termiņa dokumenti tiek iznīcināti, bet datnes tiek dzēstas.
3. **Vienotās uzņemšanas komisijas un interviju komisiju sastāvs un darbības principi, kā arī interviju norises kārtība**
4. VUK personālsastāvu nosaka ar Universitāšu rīkojuma dokumentu, paredzot, ka VUK vienādā skaitā darbojas abu Universitāšu pārstāvji – pa 2 (diviem) akadēmiskā vai atbilstošas jomas administratīvā personāla pārstāvjiem un 1 (vienam) studējošajam. Studējošo pārstāvi deleģē katras Universitātes Studējošo pašpārvalde no ārsta pamatstudiju programmā, zobārsta vai rezidentūras medicīnā programmā studējošo skaita.
5. Katrai Universitātei tiek noteikts pienākums piešķirt nepieciešamo atbalsta personālu VUK dokumentācijas noformēšanai un kārtošanai, pretendentu konsultēšanai un dokumentu pieņemšanai, kā arī informācijas tehnoloģiju atbalsta nodrošināšanai.
6. VUK kopumā veic un koordinē MK 30.08.2011. noteikumos, MK 10.10.2006. noteikumos un šajos Noteikumos paredzētās funkcijas un uzdevumus.
7. VUK savu darbu organizē un lietvedību kārto patstāvīgi.
8. Pretendentu intervēšanai ar VUK lēmumu tiek izveidotas attiecīgo Specialitāšu interviju komisijas. Katras Specialitātes intervijas komisijas sastāvā ir Specialitātes programmas vadītāji no abām Universitātēm, profesionālās asociācijas pārstāvis un darba devēju pārstāvji. Interviju komisiju sastāvu nosaka VUK sadarbībā ar Specialitātes programmas vadītājiem no abām Universitātēm un profesionālajām asociācijām, ar nosacījumu, ka profesionālās asociācijas un darba devēju pārstāvji nav darba attiecībās ar kādu no Universitātēm. Ja kādā no Universitātēm nav attiecīgās Specialitātes programmas, Intervijas komisijas sastāvā iekļauj tikai tās Universitātes Specialitātes programmas vadītāju, kurā šāda programma tiek īstenota, bet profesionālās asociācijas pārstāvis vai darba devēju pārstāvji var būt darba attiecībās ar Specialitātes programmu īstenojošo Universitāti.
9. Intervijas komisijas locekļiem, kuri nav darba tiesiskajās attiecībās ar kādu no Universitātēm, ir pienākums ievērot Universitātes pieņemtos fizisko personu datu apstrādes noteikumus.
10. Intervijas norisinās attālināti (videokonferencē *Zoom* platformā).
11. Intervijas sākumā pretendents uzrāda personu apliecinošu dokumentu, video kamerai jābūt ieslēgtai. Rekomendējamais intervijas laiks katram pretendentam ir ne vairāk kā 15 (piecpadsmit) minūtes.
12. Intervijas laikā Intervijas komisijai ir pieejama pretendenta motivācijas vēstule un CV.
13. Intervijā pretendents piedalās vienpersonīgi, un tās laikā tiek veikts ieraksts. Pretendents tiek informēts par video ieraksta veikšanu, mērķi un glabāšanas ilgumu. VUK nodrošina veiktā video ieraksta apstrādi atbilstoši tiesību aktu prasībām attiecībā uz fizisko personu datu aizsardzību. Video ieraksts tiek glabāts līdz apelācijas sūdzības iesniegšanas termiņa beigām vai līdz stājas spēkā galīgais nolēmums.
14. **Vērtēšanas kritēriji**
15. Pretendentu pieteikumu un atbilstoši 1. un 2. pielikumam iesniegto (pievienoto) dokumentu, kā arī ārstniecības iestāžu iesniegto dokumentu, pārbaudi un vērtēšanu, iekļaušanu pretendentu sarakstā un pieteikumu sākotnējo ranžēšanu veic VUK, pretendentu mutisko interviju norisi un vērtēšanu nodrošina Specialitāšu interviju komisijas.
16. Pretendējot uz **ārsta pamatspecialitāti**, pretendenta atbilstoši 1. pielikumam iesniegtos dokumentus un ārstniecības iestāžu iesniegto dokumentus vērtē atbilstoši šādiem kritērijiem:
    1. diplomā norādītā vidējā svērtā atzīme (ieskaitot valsts pārbaudījuma un pētnieciskā darba vērtējumu): 4 – 10 punkti (noapaļojot līdz trijiem cipariem aiz komata), reizināti ar koeficientu 3,6. Ja vidējo svērto atzīmi nav iespējams aprēķināt, tiek ņemts vērā vidējais aritmētiskais vērtējums;
    2. valsts pārbaudījuma vērtējums: 4 līdz 10 punkti, reizināti ar koeficientu 0,9;
    3. par studiju programmas “Pediatrija” apguvi, pretendējot uz pamatspecialitāti “Pediatrs”, Neonatologs” (ar rezidentūras ilgumu 6 gadi), “Bērnu ķirurgs”, “Bērnu neirologs”, “Bērnu hematoonkologs” (ar rezidentūras ilgumu 6 gadi) vai “Bērnu psihiatrs”: 2 punkti;
    4. vienošanās ar ārstniecības iestādi par darba līguma slēgšanu rezidenta amatā attiecīgajā pamatspecialitātē, ja tā atbilst Veselības ministrijas rīkojumam - 3 punkti. Ja pretendents ir noslēdzis vairākas vienošanās ar dažādam ārstniecības iestādēm par darba līguma slēgšanu tajā pašā pamatspecialitātē, punkti netiek piešķirti;
    5. darba pieredze ārsta stažiera amatā attiecīgajā specialitātē: 1 punkts par katru pilnu nostrādāto gadu (ne vairāk kā 5 punkti);
    6. zinātniskā darbība un darbība pētniecības jomā: šajā punktā minēto kritēriju punktu kopsumma, reizinot ar koeficientu 1,56:

28.6.1.darbība universitātes studentu zinātniskajos pulciņos pēdējo 5 (piecu) akadēmisko gadu laikā. Ja pretendentam ir bijusi grūtniecība, bērna kopšana, darba nespēja slimības dēļ vai pretendents pēdējo 5 (piecu) akadēmisko gadu laikā ir studējis rezidentūrā vai atradies akadēmiskajā atvaļinājumā, apliecinājumu derīguma termiņš attiecīgi tiek pagarināts. Iesniedzami apliecinājumi (piemēram, numurēti un/vai reģistrēti pulciņu vadītāju parakstīti sertifikāti), kas atbilst vienam no zemāk minētajiem kritērijiem (ja apliecinājumi atbilst vairākiem kritērijiem, vērā tiek ņemts viens vērtīgākais):

28.6.1.1. zinātniskā pulciņa vadīšana (katru gadu vienam vadītājam): 1,5 punkti;

28.6.1.2. uzstāšanās zinātniskajā pulciņā: 1,0 punkti;

28.6.1.3.. zinātniskā pulciņa apmeklēšana: 0,5 punkti.

28.6.2. zinātniskā darba aktivitātes (ne vairāk kā 3 (trīs) apliecinājumi):

28.6.2.1. mutiska uzstāšanās zinātniskā pasākumā: 3 punkti;

28.6.2.2. publikācija recenzētā medicīnas izdevumā: 3 punkti;

28.6.2.3. apstiprinātas tēzes zinātnisko pasākumu materiālos: 2 punkti;

28.6.2.4. raksts populārzinātniskā medicīnas izdevumā: 1 punkts;

28.6.2.5. par katru darbu starptautiskā zinātniskā pasākumā vai starptautiskā medicīnas izdevumā: 0,5 punkti.

28.6.3. zinātniskā darba aktivitāšu vērtēšanā tiek izmantoti šādi principi:

28.6.3.1. par mutisku referātu uzskata uzstāšanos zinātniskā pasākumā ar organizatoru izsniegtu apliecinājumu par mutisku uzstāšanos;

28.6.3.2. punktus par mutisku referātu saņem ziņotājs, līdzautoriem tās tiek vērtētas kā tēzes;

28.6.3.3. postera prezentācija tiek vērtēta kā tēzes;

28.6.3.4. zinātniskās aktivitātes ar identisku nosaukumu un vienādiem pētījuma rezultātiem tiek vērtētas kā viens darbs;

28.6.3.5. tēžu publikācija recenzētos medicīnas izdevumos tiek vērtēta kā publikācija;

28.6.4. diplomdarba/pētnieciskā darba vērtējums: 4 – 10 punkti, reizināti ar koeficientu 0,4;

28.7 intervija tiek vērtēta atbilstoši Noteikumu 3. pielikumā norādītajiem vērtēšanas kritērijiem. Intervijā iegūto punktu skaits tiek reizināts ar koeficientu 0,75.

1. Pretendējot uz **ārsta apakšspecialitāti vai papildspecialitāti**, (izņemot Specialitātes “Neonatologs (ar rezidentūras ilgumu 6 gadi) un “Bērnu hematoonkologs” ( ar rezidentūras ilgumu 6 gadi ) atbilstoši 2. pielikumam pretendenta iesniegtos dokumentus vērtē atbilstoši šādiem kritērijiem:

29.1 rekomendācija medicīnas jomā, iesniedzams 1 apliecinājums. Rekomendācijā jāsniedz informācija par pretendenta piemērotību studijām rezidentūrā izvēlētajā apakšspecialitātē vai papildspecialitātē, pamatojoties uz pretendenta zināšanām, prasmēm un kompetenci. Rekomendācijā ietverams pretendenta personisko un profesionālo īpašību novērtējums saistībā ar izvēlēto specialitāti:

29.1.1. rekomendācija no docētāja vai ārsta medicīnas jomā, kas nav saistīta ar izvēlēto specialitāti, – 1 punkts;

29.1.2. rekomendācija no docētāja vai ārsta medicīnas jomā, kas ir saistīta ar izvēlēto specialitāti, – 2 punkti;

29.1.3.darba devēja, ar kuru pretendentam ir darba attiecības, rekomendācija ar raksturojumu motivācijai – 3 punkti;

29.2. zinātniskā darba aktivitātes (ne vairāk kā trīs apliecinājumi):

* + 1. mutiska uzstāšanās zinātniskā pasākumā: 3 punkti;
    2. publikācija recenzētā medicīnas izdevumā: 3 punkti;
    3. apstiprinātas tēzes zinātnisko pasākumu materiālos: 2 punkti;
    4. raksts populārzinātniskā medicīnas izdevumā: 1 punkts;
    5. par katru darbu starptautiskā zinātniskā pasākumā vai starptautiskā medicīnas izdevumā: 0,5 punkti.

29.3. zinātniskā darba aktivitāšu vērtēšanā piemēro šajos Noteikumos ietvertos zinātniskā darba aktivitāšu vērtēšanas principus attiecībā uz ārsta pamatspecialitāti;

29.4 vienošanās ar ārstniecības iestādi par darba līguma slēgšanu rezidenta amatā attiecīgajā apakšspecialitātē vai papildspecialitātē, ja tā atbilst Veselības ministrijas rīkojumam - 3 punkti. Ja pretendents ir noslēdzis vairākas šādas vienošanās ar dažādam ārstniecības iestādēm par to pašu Specialitāti, punkti netiek piešķirti;

29.5 darba pieredze ārsta stažiera amatā attiecīgajā apakšspecialitātē vai papildspecialitātē: 1 punkts par katru pilnu nostrādāto gadu (ne vairāk kā 5 punkti).

29.6. intervija tiek vērtēta atbilstoši Noteikumu 3. pielikumā norādītajiem vērtēšanas kritērijiem, iegūto punktu skaitu reizinot ar koeficientu 0,75.

1. Pretendējot uz **zobārsta apakšspecialitāti**, attiecīgi piemērojami Noteikumu kritēriji, kā pretendējot uz ārsta pamatspecialitāti.
2. Konkursā nepiedalās un Universitātēs netiek uzņemti pretendenti:

31.1. kuru iesniegtie dokumenti neatbilst šo Noteikumu prasībām;

31.2. kuri ārsta pamatspecialitātē vai zobārsta apakšspecialitātē vērtējumā saņēmuši mazāk kā 45 punktus;

31.3. kuri ārsta apakšspecialitātē vai papildspecialitātē vērtējumā saņēmuši mazāk kā 25 punktus;

31.4. kuriem konkursa gaitā konstatētas akadēmiskā godīguma pārkāpuma pazīmes;

31.5. kuriem VUK pieņēmusi lēmumu par ārvalstīs iegūtā izglītības dokumenta vai kvalifikāciju apliecinoša dokumenta neatzīšanu studiju turpināšanai;

31.6. kuriem ir nenokārtoti studiju maksas parādi vai citas mantiskas saistības (atzītas vai par kurām ir strīds) pret kādu no Universitātēm.

1. **Konkursa norise**
2. Pretendenti katrā Specialitātē sarindojami secībā pēc lielākā punktu skaita. Atbilstoši pieejamajam vietu skaitam Specialitātē un ārstniecības iestādē, tiesības studēt iegūst pretendenti, kuri ieguvuši lielāko punktu skaitu.
3. Ne vēlāk kā 3 (triju) darba dienu laikā pēc uzņemšanas konkursa noslēgšanās VUK apstiprina un paziņo uzņemšanas rezultātus, kas tiek publicēti vienotās uzņemšanas elektroniskajā platformā <https://uznemsana-rezidentura.lv>, norādot pretendentiem piešķirtos numurus, vērtējuma rezultātus (punktu skaitu un vietu kopējā reitingā), informāciju par tiesībām studēt Specialitātē, kā arī citu informāciju, ja VUK to uzskata par nepieciešamu.
4. Pretendentiem, kuri ieguvuši tiesības studēt un kuriem ir noslēgta vienošanās ar ārstniecības iestādi un:
   1. ja tā atbilst Veselības ministrijas rīkojumam, VUK nosaka vietu šajā ārstniecības iestādē;
   2. ja vairākiem pretendentiem ir noslēgtas vienošanās ar vienu un to pašu ārstniecības iestādi tajā pašā Specialitātē, kas atbilst Veselības ministrijas rīkojumam, tad prioritāte tiek noteikta atbilstoši uzņemšanas konkursā iegūto punktu skaitam [MK 30.08.2011. noteikumu 61. punkts];
   3. ja vienam un tam pašam pretendentam ir noslēgtas vienošanās ar vairākām ārstniecības iestādēm par darbu tajā pašā Specialitātē, kas atbilst Veselības ministrijas rīkojumam, tad prioritāti nosaka pēc **pirmās noslēgtās vienošanās**;
   4. pretendents VUK noteiktajā termiņā no uzņemšanas konkursa rezultātu paziņošanas vienotās uzņemšanas elektroniskajā platformā informē VUK par izvēlēto Universitāti. Šādi noteikto ārstniecības iestādi, Specialitāti un Universitāti nav iespējams mainīt;
   5. ja tā neatbilst Veselības ministrijas rīkojumam , pretendents veic ārstniecības iestādes izvēli atbilstoši Noteikumu 36. punktā noteiktajam.
5. Pretendenti, kuri ieguvuši tiesības studēt un kuriem nav noslēgta vienošanās ar ārstniecības iestādi, iegūto punktu secībā un VUK noteiktajā termiņā no uzņemšanas konkursa rezultātu paziņošanas vienotās uzņemšanas elektroniskajā platformā informē VUK par izvēlēto ārstniecības iestādi un Universitāti. Šādi noteikto ārstniecības iestādi, Specialitāti un Universitāti nav iespējams mainīt.
6. Ja pretendents neveic ārstniecības iestādes un/vai Universitātes izvēli VUK noteiktajā termiņā vai atsakās no vietas Specialitātē ārstniecības iestādē, pretendents zaudē tiesības studēt izvēlētajā Specialitātē, un izvēles tiesības iegūst nākamais pretendents iegūto punktu secībā [MK 30.08.2011 noteikumu 7. punkts].
7. Triju darba dienu laikā no uzņemšanas konkursa rezultātu publicēšanas dienas pretendents ir tiesīgs iesniegt VUK rakstisku apelācijas iesniegumu par saņemtā vērtējuma piešķiršanas procedūru, procesu. Iesniegumam jābūt motivētam ar konkrētiem apstākļiem, pretējā gadījumā VUK var atstāt iesniegumu bez izskatīšanas.
8. Apelācijas iesniegumu izskatīšanai VUK izveido apelācijas komisiju vismaz 3 (triju) locekļu sastāvā. Apelācijas komisija izskata apelācijas iesniegumus 3 (triju) darba dienu laikā pēc apelācijas iesniegšanas termiņa beigām.
9. Apelācijas komisija pieaicina pretendentu, kas iesniedzis apelācijas iesniegumu, kā arī ir tiesīga apelācijas iesniegumu izskatīšanā pēc ieskatiem pieaicināt citus pretendentus, Interviju komisijas locekļus vai citas personas. Pretendenta, kas iesniedzis apelācijas iesniegumu, un citas pieaicinātās personas neierašanās nav šķērslis lēmuma pieņemšanai.
10. Apelācijas komisijas lēmums pretendentam, kas iesniedza apelācijas iesniegumu, tiek paziņots individuāli pa elektronisko pastu 3 (triju) darba dienu laikā no lēmuma pieņemšanas dienas, un to var apstrīdēt vienīgi kopā ar VUK lēmumu par konkursa rezultātiem (par atteikšanos imatrikulēt).
11. VUK uzņemšanas konkursa rezultātus nosūta Universitātēm ne vēlāk kā 5 (piecu) darba dienu laikā no apelācijas izskatīšanas vai apelāciju iesniegšanai noteiktā termiņa beigām.
12. Pretendentam Administratīvā procesa likumā noteiktajā kārtībā ir tiesības prasīt, lai VUK lēmums par atteikšanos imatrikulēt tiktu noformēts rakstiski [10.10.2006. MK noteikumu 16.punkts]. VUK lēmumu par konkursa rezultātiem (kopā ar apelācijas komisijas lēmumu, ja tāds ir bijis) pretendents var apstrīdēt, iesniedzot iesniegumu attiecīgās Universitātes rektoram viena mēneša laikā no rezultātu paziņošanas dienas vai pretendenta pieprasītā rakstiski noformētā lēmuma par atteikšanos imatrikulēt šo personu paziņošanas dienas Administratīvā procesa likumā noteiktajā kārtībā [Administratīvā procesa likuma 76. panta otrā daļa].
13. Ja kādā no Specialitātēm nav izdevies nokomplektēt visas izsludinātās studiju vietas vai Veselības ministrija groza rezidentu vietu skaitu sadalījumā pa Specialitātēm un ārstniecības iestādēm, vai arī atbilstoši Apelācijas komisijas lēmumam ir jāgroza uzņemšanas konkursa rezultāti, VUK var attiecīgi rīkot papildu uzņemšanu un/vai pieņemt jaunu lēmumu par uzņemšanas konkursa rezultātiem saskaņā ar Veselības ministrijas izdotajiem rīkojumiem, vai citu atbilstošu lēmumu. Tai skaitā VUK lēmumā var paredzēt, ka priekšroka ir pretendentiem, kuriem ir noslēgta vienošanās ar ārstniecības iestādi un par kuriem saņemta ārstniecības iestādes apmācības pieprasījuma vēstule ar lūgumu, sākot ar 2025./2026. akadēmisko gadu, apmācīt konkrētu personu konkrētā Specialitātē, vai noteikt citus kritērijus saskaņā ar Veselības ministrijas rīkojumu.
14. Ja viena Universitāte, ņemot vērā tās personāla un materiāltehniskos resursus, kā arī citus dibinātus apsvērumus, saskata šķēršļus no uzņemšanas konkursa rezultātiem izrietošā rezidentu skaita kvalitatīva studiju procesa nodrošināšanai Specialitātē, ar konkrēto uzņemamo personu piekrišanu viņi var tikt uzņemti šajā Specialitātē otrā Universitātē.
15. Pretendenti, kuri uzņemšanas konkursā nav ieguvuši tiesības studēt Studiju programmās no valsts budžeta līdzekļiem finansētā rezidentūras vietā, kā arī personas, kuras nav piedalījušās uzņemšanas konkursā, var:
    1. katras Universitātes noteiktajā kārtībā un termiņā pretendēt uz tiesībām studēt Studiju programmā par fizisku vai juridisku personu līdzekļiem finansētā studiju vietā, ja Universitāte tādu attiecīgajā Specialitātē ir noteikusi, vai
    2. VUK noteiktajā kārtībā un termiņā piedalīties papildu uzņemšanā, ja tāda tiek organizēta.
16. **Studiju līguma, darba līguma noslēgšana un imatrikulācija**
17. Tiesības studēt Studiju programmā ieguvušie pretendenti VUK noteiktajā termiņā noslēdz ar izvēlēto Universitāti studiju līgumu un ar izvēlēto ārstniecības iestādi - darba līgumu.
18. Ja pretendents VUK noteiktajā termiņā studiju līgumu un/vai darba līgumu nenoslēdz vai pēc līguma noslēgšanas rakstveidā atsakās no iegūtās vietas, var piedāvāt noslēgt līgumu pēc kārtas nākamajam konkursa sarakstā esošajam pretendentam.
19. Pretendents tiek imatrikulēts studijām ar attiecīgās Universitātes rektora vai viņa pilnvarotas amatpersonas rīkojumu pēc studiju līguma un darba līguma noslēgšanas un citu attiecīgās Universitātes iekšējos normatīvajos aktos noteikto priekšnoteikumu izpildes.
20. Katra Universitāte nosūta Veselības ministrijai informāciju par Studiju programmā uzņemtajiem pretendentiem atbilstoši Veselības ministrijas un attiecīgās Universitātes līgumam.
21. **Pretendenta un Vienotās uzņemšanas komisijas tiesības un pienākumi**
22. Pretendentam uzņemšanas procesā ir šādi pienākumi:
    1. pareizi aizpildīt pretendenta pieteikumu, neskaidrību gadījumā informācijas saņemšanai vēršoties VUK;
    2. informāciju un dokumentāciju sniegt godprātīgi, pilnīgu un patiesu, pēc VUK pieprasījuma iesniegt papildus dokumentus;
    3. iepazīties un ievērot šos Noteikumus, kā arī ārējos normatīvos aktus, kas regulē uzņemšanu;
    4. personīgi piedalīties intervijā un ievērot to organizatoru norādījumus;
    5. nokārtot finansiālās saistības pret Universitātēm;
    6. patstāvīgi interesēties Universitātēs par visiem ar pieteikšanos vai konkursa norisi saistītiem neskaidrajiem jautājumiem, ja tādi rodas;
    7. patstāvīgi lemt par uzņemšanas konkursā iesniedzamās informācijas un dokumentācijas izvēli, ņemot vērā, ka pretendenti tiek uzņemti pēc lielākā iegūto punktu skaita principa;
    8. noslēgt darba līgumu ar uzņemšanas procesā noteikto ārstniecības iestādi;
    9. izpildīt citus no ārējiem vai Universitāšu iekšējiem normatīvajiem aktiem izrietošus pienākumus.
23. VUK un Universitātēm uzņemšanas procesā ir šādi pienākumi:
    1. nodrošināt godīgu uzņemšanu atbilstoši Noteikumiem un citiem normatīvajiem aktiem;
    2. sniegt pretendentiem informāciju par studiju iespējām Universitātēs, kā arī viņu tiesībām un pienākumiem;
    3. saņemot pretendenta jautājumu saistībā ar uzņemšanas konkursu, operatīvi sniegt attiecīgo informāciju;
    4. nepieļaut diskriminējošu attieksmi pret pretendentiem;
    5. izziņot konkursa rezultātus;
    6. organizēt studiju līgumu noslēgšanu ar pretendentiem, kuri izturējuši konkursu;
    7. organizēt pretendentu, kuri noslēguši studiju līgumus un izpildījuši noteiktās saistības, imatrikulāciju;
    8. izpildīt citus no ārējiem vai Universitāšu un VUK iekšējiem normatīvajiem aktiem izrietošus pienākumus.
    9. anulēt viena vai vairāku Interviju komisijas locekļu piešķirtos vērtējumus visiem pretendentiem, ja tiek konstatētā iespējama negodprātīga pretendentu novērtēšana vai Interviju komisijas loceklis nav piedalījies intervijā no sākuma līdz beigām.
24. Universitātēm, pretendentiem un VUK pienākumiem atbilst pretējās puses attiecīgās tiesības.
25. **Noslēguma jautājumi**
26. Ja šie Noteikumi nonāk pretrunā ar ārējiem normatīvajiem aktiem, tad piemēro normatīvajos aktos noteikto.
27. Visus ar uzņemšanu Universitātēs saistītos jautājumus, kuri nav regulēti Latvijas Republikā spēkā esošajos normatīvajos aktos vai šajos Noteikumos, izskata un izlemj VUK.
28. Informāciju par studiju iespējām un uzņemšanu Universitātes izvieto savās mājas lapās internetā: [www.rsu.lv](http://www.rsu.lv) un [www.lu.lv](http://www.lu.lv). Informāciju par uzņemšanas norisi pretendents var uzzināt:
    1. nosūtot jautājumus uz Vienotās uzņemšanas komisijas e-pastu [uk@uznemsana-rezidentura.lv](mailto:uk@uznemsana-rezidentura.lv);
    2. RSU Studentu servisā, tālr. 66955222; e-pasts: [uk@uznemsana-rezidentura.lv](mailto:uk@uznemsana-rezidentura.lv), un RSU Rezidentūras nodaļa, tālr.67409208 vai 67409233, e-pasts: [rn@rsu.lv](mailto:rn@rsu.lv);
    3. LU Rezidentūras attīstības programmas studiju daļā, tālr. 67034852 vai 67034853, e-pasts: [anda.pozarnova@lu.lv](mailto:anda.pozarnova@lu.lv), [gunta.ozolina@lu.lv](mailto:gunta.ozolina@lu.lv).
29. Noteikumiem pievienoti šādi pielikumi:
    1. 1. pielikums “Iesniedzamie dokumenti atlases konkursam ārsta pamatspecialitātēs un zobārsta apakšspecialitātēs” uz 2 (divām) lapām;
    2. 2. pielikums “Iesniedzamie dokumenti atlases konkursam ārsta apakšspecialitātēs un papildspecialitātēs” uz 4 (četrām) lapām;
    3. 3. pielikums “Rezidentūras pretendentu intervijas kritēriji” uz 2 (divām) lapām.

|  |  |
| --- | --- |
| **Rīgas Stradiņa universitāte**  Senāta priekšsēdētājs  Prof. Jānis Gardovskis | **Latvijas Universitāte**  Rektors  \_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| **S A S K A Ņ O T S**  Rīgas Stradiņa universitātes  Rezidentūras nodaļas  Dekāne prof. I. Grope | **S A S K A Ņ O T S**  Latvijas Universitātes  \_\_\_\_\_\_\_\_\_\_\_\_\_\_\_\_\_\_\_\_\_ |
| **S A S K A Ņ O T S**  Rīgas Stradiņa universitātes  Juridiskā un iepirkumu departamenta direktore S. Mazlazdiņa | **S A S K A Ņ O T S**  Latvijas Universitātes  \_\_\_\_\_\_\_\_\_\_\_\_\_\_\_\_\_\_\_\_\_ |
| **S A S K A Ņ O T S**  Rīgas Stradiņa universitātes  Dekānu padomes  2024. gada 25. novembra sēdē  Protokola Nr. 4-SD.1-2/24/2024 | **S A S K A Ņ O T S**  Latvijas Universitātes  \_\_\_\_\_\_\_\_\_\_\_\_\_\_\_\_\_\_\_\_\_ |
| **S A S K A Ņ O T S**  Rīgas Stradiņa universitātes  Rektorāta 2025. gada 13. janvāra sēdē,  protokols Nr. 1-PB-1/2/2025 | **S A S K A Ņ O T S**  Latvijas Universitātes  \_\_\_\_\_\_\_\_\_\_\_\_\_\_\_\_\_\_\_\_\_ |

**1. pielikums**

Vienotajiem uzņemšanas noteikumiem

Rīgas Stradiņa universitātes trešā cikla profesionālās augstākās izglītības studiju programmā “Rezidentūra medicīnā” un Latvijas Universitātes trešā cikla izglītības programmā “Medicīna” no valsts budžeta līdzekļiem finansētās studiju vietās

2025./2026. akadēmiskajam gadam

**IESNIEDZAMIE DOKUMENTI ATLASES KONKURSAM ĀRSTA PAMATSPECIALITĀTĒS UN ZOBĀRSTA APAKŠSPECIALITĀTĒS**

|  |  |
| --- | --- |
| Studiju programma: | **RSU “Rezidentūra medicīnā”, LU “Medicīna”** |
| Studiju līmenis: | Trešā cikla profesionālā augstākā izglītība |
| Uzņemšanas prasības (uzņemšanai studiju  programmā nepieciešamā  iepriekš iegūtā izglītība):  Pievienojamie dokumenti uzņemšanas sistēmā: | **Ārsta grāds\***  vai  **Zobārsta grāds** (zobu protēzista, ortodonta, bērnu zobārsta, endodontista un periodontologa apakšspecialitātēs)  **Iestājpārbaudījums - motivācijas vēstule, intervija**  Jāaizpilda reflektanta pieteikums uzņemšanas sistēmā https://uznemsana-rezidentura.lv un tajā prasītā informācija un jāpievieno šādi dokumentu elektroniskie faili/ datnes: |
|  | * 1. pase vai personas apliecība (eID abas puses), kā arī uzturēšanās atļauja (ārvalstu pretendentiem).   2. fotogrāfija (studējošā apliecībai).   3. diploms un diploma pielikums, kas apliecina iegūtu ārsta grādu, vai diploms un diploma pielikums, kas apliecina iegūtu zobārsta grādu (pretendējot uz zobārsta apakšspecialitāti), un/vai profesionālās kvalifikācijas sertifikāts (ārvalstniekiem).   4. ārstniecības personas identifikators.   5. dzīves gājuma apraksts (CV).   6. motivācijas vēstule (A4 formātā, datorrakstā, burtu lielums 12pt, Times New Roman).   7. augstskolas kompetentā pārstāvja vai struktūrvienības izsniegta izziņa par darbību studentu zinātniskajos pulciņos pēdējo 5 gadu laikā, ja tāda ir.   8. publikācijas (tēzes, raksts) un informācijas avota titullapa (tēžu krājums, žurnāls u.c.). Maksimālais zinātnisko darbību apliecinošo dokumentu skaits ir 3 (trīs), ja tādi ir.   9. ja kādā no iesniedzamajiem dokumentiem ir cits personas uzvārds un/vai vārds, vai personas kods nekā pasē (personas apliecībā), tad jāpievieno arī dokuments, kas apliecina personas datu maiņu.   10. ja pretendents ārsta grādu (profesionālo kvalifikāciju) vai zobārsta grādu (profesionālo kvalifikāciju) ir ieguvis ārvalstīs, pieteikumam pievieno Akadēmiskās informācijas centra vai augstskolas izziņu par to, kādam Latvijā izsniedzamam izglītības dokumentam vai grādam atbilst ārvalstīs izsniegtais izglītības dokuments vai grāds.   11. ja pretendents ārsta grādu (profesionālo kvalifikāciju) vai zobārsta grādu (profesionālo kvalifikāciju) ir ieguvis ārvalstīs, pieteikumam pievieno a) dokumentu, kas apliecina kāda no iepriekšējiem izglītības posmiem ieguvi valsts valodā [08.03.2022. MK noteikumu 7. punkts], vai b) valsts valodas prasmes apliecību par valsts valodas prasmi C līmeņa 1. pakāpē [08.03.2022. MK noteikumu 12.5. apakšpunkts, 1. pielikuma 221. punkts].   12. ja pretendentam ir bijusi grūtniecība, bērna kopšana, darba nespēja vai pretendents pēdējo 5 (piecu) akadēmisko gadu laikā ir studējis rezidentūrā vai atradies akadēmiskajā atvaļinājumā (darbības universitātes studentu zinātniskajos pulciņos pēdējo 5 (piecu) akadēmisko gadu laikā u.tml. derīguma termiņa pagarināšanai) - rīkojums par akadēmiskā atvaļinājuma piešķiršanu, darbnespējas lapa vai cits atbilstošs apliecinājums.   13. Izziņa no darba devēja par darbu ārsta stažiera amatā attiecīgajā pamatspecialitātē vai zobārsta apakšspecialitātē, norādot ārstu, kā vadībā ārsts stažieris ir nodarbināts, stažēšanās sākuma un beigu datumu, kā arī pārtraukumus (ja tādi bija).   14. pieteikuma reģistrācijas maksājums ir jāveic elektroniski, izmantojot vienotās uzņemšanas elektroniskajā platformā <https://uznemsana-rezidentura.lv> norādīto *banklink* saiti. |

\*Uzņemšanai mutes, sejas un žokļu ķirurga specialitātē nepieciešams ārsta grāds un zobārsta grāds.

Uzņemšanai noteiktās papildu prasības, pretendējot uz kādu no Veselības ministrijas rīkojumā par rezidentūras vietu skaitu noteiktām specialitātēm ar citu iepriekš iegūtu ārsta specialitāti:

|  |  |
| --- | --- |
| **Specialitāte** | **Prasības iesniedzamajiem dokumentiem\*\*** |
| Psihiatrs - ar iepriekš iegūtu narkologa specialitāti | Diploms un tā pielikums par profesionālās augstākās izglītības pilnas studiju programmas apguvi un ārsta speciālista kvalifikācijas iegūšanu specialitātē “Narkologs” un/vai profesionālās kvalifikācijas sertifikāts specialitātē “Narkologs”  vai  augstskolas izziņa par plānoto studiju absolvēšanu un studiju beigu datumu specialitātē “Narkologs”, ja dokumentu iesniegšanas brīdī pretendents vēl studē rezidentūrā specialitātē “Narkologs” pēdējā studiju gadā. |
| Bērnu psihiatrs - ar iepriekš iegūtu narkologa specialitāti | Diploms un tā pielikums par profesionālās augstākās izglītības pilnas studiju programmas apguvi un ārsta speciālista kvalifikācijas iegūšanu specialitātē “Narkologs” un/vai profesionālās kvalifikācijas sertifikāts specialitātē “Narkologs”  vai  augstskolas izziņa par plānoto studiju absolvēšanu un studiju beigu datumu specialitātē “Narkologs”, ja dokumentu iesniegšanas brīdī pretendents vēl studē rezidentūrā specialitātē “Narkologs” pēdējā studiju gadā. |
| Ģimenes (vispārējās prakses) ārsts - ar iepriekš iegūtu internista vai pediatra specialitāti | Diploms un tā pielikums par profesionālās augstākās izglītības pilnas studiju programmas apguvi un ārsta speciālista kvalifikācijas iegūšanu specialitātē “Internists” vai “Pediatrs” un/vai profesionālās kvalifikācijas sertifikāts specialitātē “Internists” vai “Pediatrs”  vai  augstskolas izziņa par plānoto studiju absolvēšanu un studiju beigu datumu specialitātē “Internists” vai “Pediatrs”, ja dokumentu iesniegšanas brīdī pretendents vēl studē rezidentūrā specialitātē “Internists” vai “Pediatrs” pēdējā studiju gadā. |
| Cits (saskaņā ar Veselības ministrijas rīkojumu) | Iesniedzamos dokumentus nosaka ar VUK rīkojumu |

\*\* Ja pretendents ārsta speciālista grādu vai profesionālo kvalifikāciju (sertifikātu) ir ieguvis ārvalstīs, iesniegumam pievieno Latvijas Ārstu biedrības izsniegtu profesionālās kvalifikācijas atzīšanas apliecību.

**2. pielikums**

Vienotajiem uzņemšanas noteikumiem

Rīgas Stradiņa universitātes trešā cikla profesionālās augstākās izglītības studiju programmā “Rezidentūra medicīnā” un Latvijas Universitātes trešā cikla profesionālās augstākās izglītības programmā “Medicīna”

2025./2026. akadēmiskajam gadam

**IESNIEDZAMIE DOKUMENTI ATLASES KONKURSAM ĀRSTA APAKŠSPECIALITĀTĒS UN PAPILDSPECIALITĀTĒS**

|  |  |
| --- | --- |
| Studiju programma: | **RSU “Rezidentūra medicīnā”, LU “Medicīna”** |
| Studiju līmenis: | Trešā cikla profesionālā augstākā izglītība |
| Uzņemšanai studiju  programmā nepieciešamā  iepriekš iegūtā izglītība: | **Ārsta grāds un speciālista kvalifikācija pamatspecialitātē** (atbilstoši ārsta apakšspecialitātei un papildspecialitātei) |
| Pievienojamie dokumenti uzņemšanas sistēmā: | Jāaizpilda reflektanta pieteikums uzņemšanas sistēmā https://uznemsana-rezidentura.lv un tajā prasītā informācija un jāpievieno sekojošie dokumentu elektroniskie faili/ datnes:   1. pase vai personas apliecība (eID abas puses), uzturēšanās atļauja (ārvalstu pretendentiem). 2. fotogrāfija (studējošā apliecībai). 3. iepriekšējo izglītību apliecinoši dokumenti:    1. diploms un tā pielikums par profesionālās augstākās izglītības pilnas studiju programmas apguvi un ārsta speciālista kvalifikācijas iegūšanu un/vai profesionālās kvalifikācijas sertifikāts , vai    2. augstskolas izziņa par plānoto studiju absolvēšanu un studiju beigu datumu, ja dokumentu iesniegšanas brīdī studijām apakšspecialitātē vai papildspecialitātē pretendents vēl studē rezidentūrā pamatspecialitātē pēdējā gadā (izņemot, ja pretendē uz apakšspecialitāti pediatrijā);    3. augstskolas izziņa par rezidentūras studijām pamatspecialitātē “Pediatrs” 3.studiju gadā un plānoto studiju gada beigu datumu (pretendējot uz pediatra apakšspecialitāti), 4. ārstniecības personas identifikators. 5. dzīves gājuma apraksts (CV). 6. motivācijas vēstule (A4 formātā, datorrakstā, burtu lielums 12pt, Times New Roman). 7. viena rekomendācija medicīnas jomā, ja tāda ir. 8. publikācijas (tēzes, raksts) un informācijas avota titullapa (tēžu krājums, žurnāls u.c.). Maksimālais zinātnisko darbību apliecinošo dokumentu skaits ir 3 (trīs), ja tādi ir. 9. ja kādā no iesniedzamajiem dokumentiem ir cits personas uzvārds un/vai vārds, vai personas kods nekā pasē (personas apliecībā), tad jāpievieno arī dokuments, kas apliecina personas datu maiņu. 10. ja pretendents ārsta speciālista grādu vai profesionālo kvalifikāciju (sertifikātu) ir ieguvis ārvalstīs, iesniegumam pievieno Latvijas Ārstu biedrības izsniegtu profesionālās kvalifikācijas atzīšanas apliecību. 11. ja pretendents ārsta speciālista grādu vai profesionālo kvalifikāciju (sertifikātu) ir ieguvis ārvalstīs, pieteikumam pievieno a) dokumentu, kas apliecina kāda no iepriekšējiem izglītības posmiem ieguvi valsts valodā [08.03.2022. MK noteikumu 7. punkts] vai b) valsts valodas prasmes apliecību par valsts valodas prasmi C līmeņa 1 pakāpē [08.03.2022. MK noteikumu 12.5. apakšpunkts, 1. pielikuma 221. punkts]. 12. ja pretendentam ir bijusi grūtniecība, bērna kopšana, darba nespēja vai pretendents pēdējo 5 (piecu) akadēmisko gadu laikā ir studējis rezidentūrā vai atradies akadēmiskajā atvaļinājumā (darbības universitātes studentu zinātniskajos pulciņos pēdējo 5 (piecu) akadēmisko gadu laikā u.tml. derīguma termiņa pagarināšanai) - rīkojums par akadēmiskā atvaļinājuma piešķiršanu, darbnespējas lapa vai cits atbilstošs apliecinājums. 13. Izziņa no darba devēja par darbu ārsta stažiera amatā attiecīgajā apakšspecialitātē vai papildspecialitātē, norādot ārstu, kā vadībā ārsts stažieris ir nodarbināts, stažēšanās sākuma un beigu datumu, kā arī pārtraukumus (ja tādi bija). 14. pieteikuma reģistrācijas maksājums ir jāveic elektroniski, izmantojot sistēmā norādīto banklink saiti. |

Uzņemšanai noteiktās papildu prasības atbilstoši MK 24.09.2024. noteikumiem:

|  |  |
| --- | --- |
| **Pretendējot uz apakšpecialitāti vai papildspecialitāti** | **Prasības iesniedzamajiem dokumentiem** |
| Alergologs | Internista, ģimenes (vispārējās prakses) ārsta, dermatologa venerologa, otolaringologa, pediatra vai pneimonologa kvalifikācija. |
| Bērnu endokrinologs  Bērnu gastroenterologs  Bērnu hematoonkologs  Bērnu infektologs  Bērnu kardiologs  Bērnu pneimonologs  Bērnu reimatologs  Neonatologs | Pediatra kvalifikācija vai augstskolas izziņa par rezidentūras studijām 3.studiju gadā pamatspecialitātē “Pediatrs”, tajā iekļaujot studiju gada beigu datumu. |
| Hepatologs | Internista, infektologa, pediatra vai gastroenterologa kvalifikācija. |
| Imunologs | Kvalifikācija jebkurā ārsta pamatspecialitātē. |

**3. pielikums**

Vienotajiem uzņemšanas noteikumiem Rīgas Stradiņa universitātes trešā cikla profesionālās augstākās izglītības studiju programmā “Rezidentūra medicīnā” un Latvijas Universitātes trešā cikla profesionālās augstākās izglītības programmā “Medicīna” no valsts budžeta līdzekļiem finansētās studiju vietās

2025./2026. akadēmiskajam gadam

**REZIDENTŪRAS PRETENDENTU INTERVIJAS KRITĒRIJI**

* + 1. Intervijas komisija pirms intervijas tiek instruēta.
    2. Rekomendējamais intervijas laiks katram pretendentam ir līdz 15 minūtēm.
    3. Intervijas laikā Intervijas komisijai ir pieejama pretendenta motivācijas vēstule un CV.
    4. Katru pretendentu vērtē atsevišķi pēc katras intervijas.
    5. Kopējais intervijā maksimāli iegūstamais punktu skaits ir 44.

|  |  |  |  |
| --- | --- | --- | --- |
| **INTERVIJAS VĒRTĒŠANAS KRITĒRIJI** | | | |
|  | **JĀ**  (2 punkti) | **DAĻĒJI**  (1 punkti) | **NĒ**  (0 punktu) |
| Izkopts un konstruktīvs runas stils |  |  |  |
| Prezentēšanas prasmes |  |  |  |
| Argumentācijas prasmes |  |  |  |
| **Punktu skaits:** |  |  |  |
| **Punktu skaits kopā:** |  |  |  |

|  |  |
| --- | --- |
| **Motivācijas vēstulē** iekļaujamie jautājumi (*komisijai ir iespēja uzdot arī papildinošus jautājumus intervijas gaitā)*. | |
| Motivācija | * Specialitātes izvēles pamatojums:   + interesējošais izvēlētajā specialitātē;   + atšķirīgais no citām specialitātēm. * Sasniegumi vai citi nozīmīgi fakti, kas raksturo Jūs kā personību (vai, kas raksturo Jūs un Jūsu pieredzi); |
| Komunikācija | * Iepriekšējā pieredze darbā ar cilvēkiem/komandā (kā komandas loceklim; kā komandas līderim) |
| Profesionālā piemērotība | * Jūsu stiprās un vājās puses izvēlētajā specialitātē; * Iepriekšējā darba pieredze medicīnā (t. sk. voluntēšanā, zinātniskajā darbībā) – kādas iemaņas, prasmes, zināšanas ir ieguvis tajā:   + raksturojiet darba pieredzi medicīnā, tai skaitā voluntēšanā;   + raksturojiet iesaisti pētniecībā. * Intereses, hobiji un citas ārpus studiju nodarbes. |

|  |  |
| --- | --- |
| **Intervijā** ieteicamie jautājumi: | |
| Motivācija  (16 punkti): | * Specialitātes izvēles motivācija un līdz šim veiktais darbs specialitātē (8 punkti); * Specialitātes aktualitātes, atšķirīgais no citām specialitātēm (5 punkti); * Komisijas jautājums par motivācijas vēstuli (3 punkti) |
| Komunikācija  (6 punkti): | * Darbs komandā kā komandas loceklim vai līderim (2 punkti); * Situācijas uzdevumi (4 punkti):   + Komunikācija ar kolēģiem;   + Komunikācija ar pacientu un/vai viņa piederīgajiem. |
| Profesionālā piemērotība  (12 punkti): | * Personības pašraksturojums (4 punkti); * Saskarsme ar emocionāliem pārbaudījumiem konkrētajā specialitātē (4 punkti); * Saskarsme ar fiziskiem pārbaudījumiem konkrētajā specialitātē   (4 punkti). |
| Citi jautājumi  (4 punkti): | * Atvērtais jautājums no komisijas saistībā ar attiecīgo specialitāti vai piedāvājums pretendentam pastāstīt ko tādu, ko komisija nav jautājusi. |